Document ID: 32012R0451

KOMISIJAS ĪSTENOŠANAS REGULA (ES) Nr. 451/2012
(2012. gada 29. maijs)
par noteiktu barības piedevu, kas iekļautas skābbarības piedevu funkcionālajā grupā, izņemšanu no tirgus
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 10. panta 5. punktu,
tā kā:
(1)
Regulā (EK) Nr. 1831/2003 ir paredzēta atļauju piešķiršanas kārtība dzīvnieku barībā izmantojamām piedevām, kā arī tās pamatojums un procedūra. Regulas (EK) Nr. 1831/2003 10. panta 7. punktā saistībā ar 10. panta 1. līdz 4. punktu ir izklāstīti konkrēti noteikumi, lai novērtētu produktus, ko minētās regulas spēkā stāšanās dienā Savienībā izmantoja kā skābbarības piedevas.
(2)
Pielikumā norādītās barības piedevas Kopienas lopbarības piedevu reģistrā iekļāva kā “esošus lopbarības līdzekļus” saskaņā ar Regulas (EK) Nr. 1831/2003 10. panta 1. punktu.
(3)
Pirms Regulas (EK) Nr. 1831/2003 10. panta 7. punktā paredzētā termiņa beigām attiecībā uz šo barības piedevu izmantošanu skābbarībā netika iesniegts neviens atļaujas pieteikums saskaņā ar 10. panta 7. punktu saistībā ar 10. panta 2. punktu. Attiecībā uz heksametilēntetramīnu, piedevu noteiktu sugu dzīvniekiem, pirms minētā termiņa beigām netika iesniegts neviens atļaujas pieteikums.
(4)
Pārredzamības nolūkā piedevas, attiecībā uz kurām Regulas (EK) Nr. 1831/2003 10. panta 7. punktā noteiktajā laika posmā netika iesniegts atļaujas pieteikums, Kopienas lopbarības piedevu reģistrā uzskaitīja atsevišķā daļā.
(5)
Līdz ar to šīs barības piedevas būtu jāizņem no tirgus, ciktāl tas attiecas uz šo piedevu izmantošanu skābbarībā, izņemot attiecībā uz sugām, par kurām iesniegti atļaujas pieteikumi. Šis pasākums neskar dažu iepriekš minēto piedevu izmantošanu attiecībā uz citām kategorijām vai funkcionālajām grupām, kurās tās varētu būt atļautas.
(6)
Ņemot vērā, ka par iemeslu attiecīgo skābbarības piedevu izņemšanai no tirgus nav drošība, pienāktos atļaut pārejas posmu, kurā izlietot šo piedevu krājumus, kā arī ar šīm piedevām ražotu premiksu un skābbarības krājumus.
(7)
Pielikumā uzskaitīto barības piedevu izņemšana no tirgus neietekmē iespēju nākotnē saņemt atļauju izmantot šīs piedevas vai pieņemt pasākumus par to statusu saskaņā ar Regulā (EK) Nr. 1831/2003 norādītajiem iemesliem un procedūrām.
(8)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Izņemšana no tirgus
No tirgus izņem pielikuma A daļā norādītās barības piedevas, kas iekļautas “tehnoloģisko piedevu” kategorijas funkcionālajā grupā “skābbarības piedevas”.
Pielikuma B daļā norādīto barības piedevu, kas iekļauta “tehnoloģisko piedevu” kategorijas funkcionālajā grupā “skābbarības piedevas”, izņem no tirgus attiecībā uz šajā pielikuma daļā minētajām dzīvnieku sugām.
2. pants
Pārejas pasākumi
1. Pielikuma A daļā norādīto barības piedevu krājumus atļauts turpināt laist tirgū un izmantot kā barības piedevas “tehnoloģisko piedevu” kategorijas funkcionālajā grupā “skābbarības piedevas” līdz 2013. gada 19. jūnijam.
2. Premiksus, kas ražoti ar 1. punktā norādītajām piedevām, atļauts turpināt laist tirgū un izmantot līdz 2013. gada 19. jūnijam.
3. Skābbarību, kas ražota ar 1. punktā minētajām piedevām vai 2. punktā minētajiem premiksiem, atļauts turpināt laist tirgū un izmantot līdz 2014. gada 19. jūnijam.
4. Uz pielikuma B daļā norādīto barības piedevu un šajā pielikuma daļā norādītajam dzīvnieku sugām attiecas 1., 2. un 3. punkts.
3. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 29. maijā

Labels: 3
17
6